CPN:พัฒนาการธุรกิจที่ไม่หยุดนิ่งแนะซื้อเป้า 70 บ. ชู upside 21%
คงคำแนะนำซื้อได้มีการปรับประมาณการกำไรปีนี้และปีหน้าดีขึ้นในอัตรา 5%/3% ตามลำดับ สะท้อนกำไรไตรมาส 1/59 ที่ออกมาดีเกินคาด สำหรับราคาพื้นฐานใหม่ถูกปรับขึ้นเป็น 70.00 บาท ซึ่งประเมินด้วยวิธี SOTP ราคาปิดมีส่วนเพิ่มได้อีก 21%
2 มิ.ย. 2559

บล.ดีบีเอสฯ ระบุในบทวิเคราะห์วันนี้ (2 มิ.ย.) ว่า บริษัท เซ็นทรัลพัฒนา จำกัด (มหาชน)  หรือ CPN  กำหนดเปิดเซ็นทรัล พลาซ่า นครศรีธรรมราชมีวันที่ 28 ก.ค.59 นี้แล้ว ขณะที่อัตราการปล่อยเช่าเกือบจะใกล้ 80% แล้วถือว่าดีมาก นับได้ว่าศูนย์การค้าแห่งใหม่นี้เป็นแห่งที่ 30 แล้ว และเป็นเพียงหนึ่งเดียวที่เป็นสาขาใหม่ที่จะเปิดในปีนี้ มูลค่าโครงการเป็น 1.9 พันล้านบาท มีพื้นที่เช่าทั้งหมด 26,000 ตรม. สำหรับการเปิดสาขาใหม่ในงวดปี 60 และ 61 จะเพิ่มอีก 6 แห่ง โดยปี 61 จะเป็นปีแรกที่เปิดศูนย์การค้าใหม่ยังต่างประเทศ 1 แห่งที่รัฐสลังงอ ประเทศมาเลเซีย
กำลังอยู่ในช่วงการตัดสินใจจะเปลี่ยนผ่านจากกองทุนอสังหาริมทรัพย์ไปเป็น REIT หรือไม่ บริษัทคาดว่าจะสรุปสุดท้ายได้ในงวดไตรมาส 3/59 โดยเห็นว่าการขายสินทรัพย์ใหม่เข้าสู่ REIT จะเป็นแรงกระตุ้นราคาหุ้นได้ในอนาคต เพราะหากเป็นกองทุนอสังหาฯเช่นปัจจุบันจะทำไม่ได้ อีกทั้งเมื่อเป็น REIT จะสามารถเพิ่มการกู้ได้สูงสุดถึง 35-60% ของสินทรัพย์รวม ขณะที่กองทุนอสังหาฯกู้ได้เพียง 10% ของสินทรัพย์สุทธิ
การเปิดขายคอนโดใกล้ศูนย์การค้าเมื่อไม่นานมานี้ ประสบความสำเร็จดี คือ มี 3 แห่งที่ เชียงใหม่ ขอนแก่น และ ระยอง ปัจจุบันมีอัตราการขายน่าประทับใจเป็น 100% 90% และ 80% ตามลำดับ แม้สภาพตลาดอสังหาฯ ในต่างจังหวัดจะไม่สดใสนัก แต่เนื่องจากมีทำเลที่ตั้งดี ยอดขายจึงไปได้ โดยแต่ละโครงการมีมูลค่าประมาณ 1 พันล้านบาท สำหรับการโอนเป็นรายได้ คาดว่าจะเริ่มได้ตั้งแต่ปี 61 เป็นต้นไป คาดว่าในอนาคตจะมีการเปิดขายคอนโดใหม่เพิ่มอีก ที่วางแผนไว้จะเปิดขายตกปีละ 3 โครงการ
คงคำแนะนำซื้อได้มีการปรับประมาณการกำไรปีนี้และปีหน้าดีขึ้นในอัตรา 5%/3% ตามลำดับ สะท้อนกำไรไตรมาส 1/59 ที่ออกมาดีเกินคาด สำหรับราคาพื้นฐานใหม่ถูกปรับขึ้นเป็น 70.00 บาท ซึ่งประเมินด้วยวิธี SOTP ราคาปิดมีส่วนเพิ่มได้อีก 21%